Orașul Timișoara
Charta de Responsabilități Sociale Partajate

pentru a lupta împotriva sărăciei și pentru a asigura o viață demnă pentru toți

Cetățenii, Primăria Municipiului Timișoara și alte autorități și servicii publice, întreprinderile și asociațiile neguvernamentale și, în general, toți actorii orașului Timișoara semnatari ai acestei Charte

Considerând:
a) că într-un context de interdependență, existența limitată a resurselor și distribuirea inegală a acestora pot provoca conflicte reciproc distructive precum și o epuizare a resurselor sociale, de mediu și economice;

b) că este important ca orice persoană să poată ajunge să trăiască demn în orașul nostru, fiind ferită de sărăcie;

c) că sărăcia este o situație de dificultate care afectează multiple dimensiuni (materiale, sociale, culturale și politice) și poate împiedica oamenii să ducă o viață demnă ;
d) că inegalitățile sociale excesive amenință coeziunea societății și împiedică progresul social.

Convinși fiind:
a) de necesitatea de a acționa urgent într-un context în care sărăcia și precaritatea cresc, în care inegalitățile sociale se intensifică în termeni de acces la resurse, oportunități și posibilități de a te face auzit și de a influența viața politică;

b) că sărăcia implică responsabilitatea socială a tuturor și privește ansamblul întreg de actori;

c) de imposibilitatea de a reduce eficient sărăcia fără participarea tuturor, la toate nivelurile societății, în spiritul justiției sociale, al solidarității, al coresponsabilității și recăutând o mai  bună valorizare și împărțire a resurselor și oportunităților;
d) de necesitatea de a valoriza persoana aflată în situație de sărăcie, cu scopul nu numai de a fi auzit ci de a fi luat în considerare în mod efectiv în procesul de luare a deciziilor;

e) că lupta împotriva sărăciei, obiectiv al Uniunii Europene, este cheia de boltă a coeziunii sociale, înțeleasă ca și capacitatea unei societăți de a asigura bunăstare tuturor;

f) că conținutul drepturilor și capacitățile esențiale la care toate persoanele trebuie să aibă acces pentru o viață demnă trebuie definte în fiecare context prin participarea cetățenilor și a întregului ansamblu de actori existenți pe un teritoriu;

g) că este esențial a frâna polarizarea socială, prin chestionarea garanțiilor juridice și a condiționărilor excesive care limitează accesul la drepturi și servicii, făcând astfel ca fiecare să se simtă actor implicat și responsabil a proiectului de construire a societății.

Ținând cont:
a) de Convenția Europeană a drepturilor omului și a Chartei Sociale Europene a Consiliului Europei;

b) de Charta drepturilor fundamentale a Uniunii Europene și de obiectivele de diminuare a sărăciei în contextul Strategiei Europa 2020;

c) de Noua Strategie și Planul de Acțiune al Consiliului Europei pentru coeziune socială care definește coeziunea socială ca și «capacitatea unei societăți de a asigura bunăstare tuturor membrilor săi prin reducerea disparităților la minimum și prin evitarea marginalizării, de a gestiona diferențele și divergențele și a de oferi mijloacele de a asigura protecția socială pentru toți membrii»;

d) de principiile înscrise în propunerea de Chartă a Consiliului Europei privind responsabilitățile sociale partajate;

e) de diferitele dimensiuni ale bunăstării pentru toți definite de către cetățenii din Timișoara începând cu anul 2007, în cadrul procesului de teritoriu de coresponsabilitate;

f) de analiza aprofundată a situațiilor de sărăcie din oraș, plecând de la cunoștiințele cetățenilor care au identificat prioritățile asupra cărora este necesar să acționăm;

g) de procese similare în alte orașe europene.

Se pun de acord pentru a împărtăși următoarele obiective:
1. Să asigure că drepturile fundamentale (drepturile sociale și civile) sunt garantate tuturor;
2. Să coopereze astfel încât orice persoană să aibă acces la servicii, la bunuri comune și resurse esențiale pentru bunăstare, autonomie și dezvoltare proprie, asigurând acces la securitatea fizică (sănătate, locuințe, hrană, mediu natural sănătos), la participarea socială și politică (cunoaștere, educație, informații, cultură) și la o muncă decentă;

3. Să ia în considerare dimensiunile imateriale ale demnității umane, acelea precum recunoașterea, respectul, creativitatea, încrederea în viitor, capacitatea de a dispune de timpul său, stima de sine, legăturile sociale, absența fricii, etc;

4. Să favorizeze exprimarea diferitelor aspirații ale persoanelor aflate în situații de sărăcie, înscriindu-le într-un proces de concertare împreună cu ansamblul de cetățeni și de actori ai orașului;

5. Să pună în funcționare mecanisme care permit tuturor actorilor să acționeze cu scopul de a preveni sărăcia și de a evita agravarea situațiilor de sărăcie;

6. Să coordoneze într-o manieră mai eficace activitățile de luptă împotriva sărăciei, de exemplu contractele sociale multipartite;

7. Să contribuie la simplificarea demersurilor administrative, atât în sectorul public cât și în cel privat, ajutând persoanele aflate în situație de sărăcie să aibă un acces mai bun la drepturi și de a diminua, în limita puterii de decizie, condițiile excesive care reprezintă obstacole importante în accesul la drepturi;
8. Să pună capăt oricărei forme de discriminare, inclusiv proceselor de categorisire, de stigmatizare, de excludere și ghetoitizare, asociate cu situațiile de sărăcie, în condiţiile legii;
9. Să favorizeze dialogul între diferite grupuri sociale și construirea de legături sociale, în condiţiile legii;
10. Să susțină inițiative din domeniile economiei sociale și solidare, să creeze și să gestioneze bunuri comune, cu obiectivul de a reîntări coeziunea socială din oraș, în condiţiile legii;

11. Să încurajeze măsurile care permit stoparea creșterii de inegalități, printr-o mai bună redistribuire a resurselor.
Pentru a obține acestea se angajează să participe la:
1. elaborarea prin procese deliberative, a unui plan de acțiune împotriva sărăciei, care se înscrie ca element constitutiv al Proiectului de Teritoriu de coresponsabilitate pentru bunăstarea tuturor cetățenilor din Timișoara;
2. dezvoltarea de spații pentru a facilita cooperarea și a asigura mijloacele necesare pentru a o pune în practică;

3. evaluarea regulată a rezultatelor într-o manieră partajată și să le ajusteze în funcție de noile nevoi;

4. 
pentru a atinge obiectivele Planului și a asigura durabilitate rezultatelor, să colaboreze cu alte orașe și teritorii, mai ales cu cele mai apropiate, sau să alerteze puterile publice, actorii regionali, naționali sau europeni atunci când intervenția acestora poate fi determinantă pentru fezabilitatea obiectivelor căutate;
4. să lucreze în colaborare cu alte orașe europene angajate în procese similare cu obiectivul de a face schimb de experiență și de a reflecta împreună cu privire la aplicabilitatea Chartei și evoluția sa.

� Charta este elaborată în cadrul cooperării dintre 5 orașe europene angajate în procesul de teritorii de coresponsabilitate:Charleroi, Covilha, Mulhouse, Salaspils, Timișoara.

